stanford-oval/wikipedia huggingface dataset:
Jean-Louis Tournadre

Jean-Louis Tournadre vuonna 1982.
Jean-Louis Tournadre (s. 17. marraskuuta 1958) on kilpauransa lopettanut ranskalainen ratamoottoripyöräilijä. Hänestä tuli ensimmäinen ranskalainen maailmanmestari 250-kuutioisissa, kun hän voitti sarjan maailmanmestaruuden vuonna 1982 Yamahalla. Kaikki sarjat huomioon ottaen, Tournadre oli kaikkien aikojen toinen ranskalaismaailmanmestari Kansainvälisen moottoripyöräilyliiton alaisissa kilpailuissa. Patrick Pons voitti kolme vuotta aikaisemmin maailmanmestaruuden vähemmän tunnetussa Formula 750-luokassa.
Jean-Louis Tournadre voitti Ranskan mestaruuden vuonna 1979 750-kuutioisissa ennen uraansa MM-tasolla. Tournadre ajoi ensimmäisen MM-osakilpailunsa kaudella 1980 350-kuutioisissa Britannian osakilpailussa ja 250-kuutioisissa Tšekkoslovakian osakilpailussa. Ensimmäisen kerran hän oli palkintopallilla niin ikään Tšekkoslovakian osakilpailussa kaudella 1981.
Tournadren ura MM-tasolla oli varsin erikoinen. Hän ajoi vain yhden ehjän täyden kauden ja voitti sillä kaudella maailmanmestaruuden. Muuten Tournadre oli kaukana kärjestä. Jean-Louis Tournadren uran erikoisuutta korostaa sekin, että vaikka hän on maailmanmestari, hän voitti urallaan vain yhden osakilpailun. Senkin osakilpailuvoiton Ranskan osakilpailussa mahdollisti se, että moni huippukuljettaja mukaan lukien Anton Mang ja Carlos Lavado kieltäytyivät ajamasta puutteellisten turvatoimenpiteiden vuoksi. Tournadren ainoaksi jäänyt maailmanmestaruus ratkesi sekin MM-historian pienimmällä erolla eli yhdellä pisteellä. Toiseksi jäänyt Mang voitti enemmän osakilpailuja (5), mutta Tournadren onnistui tasaisuudellaan kerätä enemmän pisteitä. Jean-Louis Tournadre ajoi joka kilpailussa maaliin ja huonoin sijoitus oli seitsemäs. Anton Mangin päätös olla osallistumatta Ranskan osakilpailuun todennäköisesti ratkaisi maailmanmestaruuden Jean-Louis Tournadren hyväksi.
Maailmanmestaruuskauden jälkeen Jean-Louis Tournadre ei yltänyt enää edes MM-pisteille. Kaudella 1983 Tournadre osallistui yhdeksään osakilpailuun ja ajoi vain kahdesti maaliin. Tämän jälkeen hän oli kaksi kautta poissa MM-sarjoista. Kaudella 1986, joka oli Tournadren viimeinen, hän osallistui kahdeksaan osakilpailuun ja ajoi kerran maaliin asti.
Saavutukset > 250cc-luokka

Maailmanmestari 1982
1 osakilpailuvoitto MM-sarjassa, 4 kakkossijaa ja 4 kolmossijaa
Saavutukset > Muuta

Ranskan mestaruus 750-kuutioisissa 1979
Trakain rautatieasema

| Trakain rautatieasema,   Trakai geležinkelio stotis |
| --- | --- |

Perustiedot
Sijainti:  54°37′44.6″N, 024°56′15.5″E
Osoite:  Vilniaus gatvė 3, Trakai, Liettua
Kunta:  Trakai
Valtio:  Liettua
Liikenne
Liikennöitsijä(t):  Liettuan rautatiet
Paikallisjunat:  Vilnan rautatieasemalle (28 km, noin 45 min)
Trakain rautatieasema (liett. Trakai geležinkelio stotis) on pieni rautatieasema matkailullisesti suositussa Trakaissa rautateitse 28 kilometriä Liettuan pääkaupunki Vilnan lounaispuolella. Liettuan rautatiet liikennöi sinne kymmenkunta kertaa päivässä Vilnan keskusasemalta paikallisliikenteen junilla. Paikallisjunamatka Vilnan asemalta kestää noin 45 minuuttia. Matkaa Trakain asemalta Trakain linnaan on noin 3 kilometriä.
Aiheesta muualla

Liettuan rautateiden reittihaku (englanniksi) (litrail.lt)
Liettuan rataverkon kartta (venäjäksi) (railwayz.info) (venäjäksi)
Trakai in your pocket - Getting there (Arkistoitu – Internet Archive) (englanniksi)
Trakain linnasta (englanniksi)
Totuudenjälkeinen politiikka

Totuudenjälkeinen politiikka tarkoittaa poliittista kulttuuria jossa päätöksiin vaikuttaa lähinnä tunteisiin vetoaminen, joka ei ole yhteydessä politiikkaan, sekä sellaisten asioiden toistelu, joiden totuudellisuudesta ei välitetä.
Yleistä

Totuudenjälkeisyys (engl. post-truth) tarkoittaa Oxfordin englannin kielen sanakirjan mukaan "olosuhteita, joissa objektiiviset faktat vaikuttavat yleiseen mielipiteeseen vähemmän kuin tunteisiin ja henkilökohtaisiin vakaumuksiin vetoaminen". Oxfordin sanakirjan mukaan käsitettä totuudenjälkeinen käytti nykymerkityksessään serbialais-amerikkalainen näytelmäkirjailija Steve Tesich The Nation -lehdessä kirjoituksessaan vuonna 1992, jossa hän käsitteli Persianlahden sodan ja Iran-Contra-skandaalin vaikutuksia. Käsitteen totuudenjälkeinen politiikka ensimmäisenä käyttäjänä on pidetty blogikirjoittaja David Robertsia, joka käytti termiä Grist-lehdelle kirjoittamassaan kolumnissa, jonka hän oli päivännyt aprillipäivälle 2010.
Politiikan kommentaattorit ovat huomasivat, että totuudenjälkeinen politiikka lisääntyi 2020-luvulla esimerkiksi Yhdysvaltojen, Australian, Britannian ja Intian politiikassa, samoin myös muussa keskustelussa, joita käydään ympärivuorokautisen uutistulvan, uutisraportoinnin epätasapainoisuuden ja sosiaalisen median voimin.
Termin totuudenjälkeinen politiikka käyttö laajeni erityisesti vuonna 2016 Yhdysvalloissa vuoden 2016 presidentinvaalien aikaan ja Britannissa brexit-äänestyksen aikaan.
Oxfordin sanakirja valitsikin englanninkielisen sanan ”totuudenjälkeinen” vuoden 2016 sanaksi.
Vuonna 2025 julkaistun maailmanlaajuisen tutkimuksen mukaan 78 prosenttia ihmisistä katsoi, että tutkijat ovat päteviä. Suomi oli luottamuksessa tutkijoihin sijalla 28. Enemmistössä maissa poliittisella suuntautumisella ei ollut vaikutusta luottamukseen. Länsimaissa konservatiivien luottamus oli liberaaleja vähäisempää.
Suomessa

Käsitteestä, sen merkityksestä ja soveltuvuudesta suomalaiseen politiikkaan on käyty aktiivista keskustelua vuodesta 2016 alkaen. Valtiotieteilijä, yliopistonlehtori Paul-Erik Korvelan mukaan termi ilmentää historiallista likinäköisyyttä. Politiikan tutkija Johanna Vuorelma on todennut puheen totuudenjälkeisyydestä ilmentävän tyypillistä länsimaista rappiotarinaa. Toiset tutkijat puolestaan ovat kritisoineet Korvelaa olkinukkea vastaan hyökkäämisestä.
On esitetty, että ajatusta totuudenjälkeisestä politiikasta voidaan pitää lähtökohtana tarkemmalle empiiriselle ja käsitteelliselle tutkimukselle. Antto Vihma, Jarno Hartikainen, Hannu-Pekka Ikäheimo ja Olli Seuri käyvät läpi teoksessaan Totuuden jälkeen totuudenjälkeisen ajan ilmiöitä ja sen historiallisia ajureita. Yhteiskuntatieteilijä Ari-Elmeri Hyvönen on pyrkinyt määrittelemään totuudenjälkeisyyden tilaksi, jossa poliittisen puheen ei tarvitse edes vaikuttaa totuudenmukaiselta. Poliittisen puheen tyylinä totuudenjälkeisyyttä tuottaa demokraattisen keskustelun perusehdoista piittaamaton puhe, jonka tavoitteena ei ole vakuuttaa vaan shokeerata ja aiheuttaa hämmennystä.
Kirjallisuutta

Levitin, Daniel: Valheiden käsikirja: Miten ajatella kriittisesti totuudenjälkeisenä aikana. Suomentanut Kimmo Pietiläinen. Helsinki: Terra Cognita, 2017. ISBN 978-952-5697-83-4.
Ojanen, Markku: Vaihtoehtoisia faktoja? Miksi valehtelemme. Helsinki: Minerva, 2017. ISBN 978-952-312-529-2.
Aiheesta muualla

post-truth adjective (Arkistoitu – Internet Archive) (englanniksi) (oxforddictionaries.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Post-truth politics
Käännös suomeksi
Transall C-160

| Transall C-160 |
| --- | --- |
 Saksan ilmavoimien C-160 -kuljetuskone vuonna 1983.
Tyyppi:  sotilaskuljetus
Valmistaja:  Messerschmitt-Bölkow-Blohm, Aérospatiale, Vereinigte Flugtechnische Werke
Valmistumisvuosi:  1963
Käyttöönottovuosi:  1965
Valmistus lopetettu:  1985
Valmistusmäärä:  214 
Mitat
Pituus:  32,40 m
Kärkiväli:  40,00 m
Korkeus:  11,65 m
Siipipinta-ala:  160 m²
Nopeus:  513 km/h
Lentomatka:  5 095 (8 000 kg kuormalla) km
Tyhjäpaino:  29 000 kg
Voimanlähde
Koneisto:  2x RR Tyne R.Ty20 Mk.22-potkuriturbiinit
Teho:  6 100 hv (4 549 kW)
Aseistus
Aseistus:  aseistamaton
Transall C-160 on keskiraskas sotilaskuljetuskone. Trapetsisiipisessä ylätasoisessa lentokoneessa on kaksi Rolls-Royce Tyne -potkuriturbiinia. Konetyypin pääkäyttäjä on ollut Saksan ilmavoimat. Muita merkittäviä käyttäjiä olivat Ranskan ohella Turkki ja Etelä-Afrikan tasavalta.
Transall C-160:n huippunopeus on 513 km/h sekä lakikorkeus 8 230 metriä. 8 000 kg:n kuormalla toimintamatka on 5 095 kilometriä. Kohoamiskyky on 396 metriä minuutissa. Koneen tyhjäpaino on 29 000 kg, ja maksimilentoonlähtöpaino (MTOW) 51 000 kg.
Konetyyppi muistuttaa ulkomuodoiltaan Lockheed C-130 Herculesta. Transall C-160 korvasi pääkäyttäjämaissaan Nord 2501 Noratlasin. C-160-koneen tulee Ranskassa ja Saksassa korvaamaan Airbus A400M Atlas.
Aiheesta muualla

Kuvia tai muita tiedostoja aiheesta Transall C-160 Wikimedia Commonsissa
Kukka-Maaria Karjalainen

Kukka-Maaria Karjalainen (ent. Tilev, o.s. Karjalainen, s. 9. maaliskuuta 1952 Helsinki) on suomalainen kirjailija ja valtiotieteen tohtori. Karjalaisen väitöskirja The Measurement of Organizational Culture Values and Evaluation of Internal Communication on vuodelta 1994. Väitöskirja käsittelee organisaatiokulttuuria.
Karjalaisen muistelmateos ja elämäkerta Isä (1998) kertoo hänen omasta isästään Ahti Karjalaisesta. Kirja kuvaa poliitikon elämää perheen näkökulmasta. Romaanin pohjalta on tehty kaksi näytelmää. Helsingin Kaupunginteatterissa esitettiin  Arto af Hällströmin ohjaamana näytelmää Isä, ensi-ilta oli 13. syyskuuta 2001, käsikirjoitus oli Saara Kesävuoren. Juha Hurmeen käsikirjoittamaa ja ohjaamaa Ahti Karjalainen – elämä ja teot esitettiin Teatteri Telakalla Tampereella, kantaesitys oli 7. maaliskuuta 2008.
Karjalaisen vuonna 2003 julkaistu romaani Lopulta on kuin valkenisi kertoo kolmen naissukupolven rakkauskertomuksista.
Karjalainen oli ehdolla vuoden 1995  eduskuntavaaleissa ja vuoden 1996 eurovaaleissa Keskustan ehdokkaana.
Karjalaisen entinen puoliso on bulgarialaissyntyinen Atanas Tilev.
Teoksia

Karjalainen, Kukka-Maaria: Isä.  WSOY, 1998.  ISBN 951-0-22249-6
Karjalainen, Kukka-Maaria: Lopulta on kuin valkenisi.  WSOY, 2003.  ISBN 951-0-28421-1
Tilev, Kukka-Maaria: Organisaation kulttuuriarvostusten ja sisäisen viestinnän arvostusten mittaaminen.  (Väitöskirja, Helsingin yliopisto, viestinnän laitos)  Kukka-Maaria Tilev, 1994.  ISBN 952-90-6080-7
Karlovac (kaupunki)

| Karlovac |
| --- | --- |
 Näkymä Karlovacin vanhaan keskustaan.
 lippu
 Karlovac
 Koordinaatit: 45°29′N, 15°33′E 
Valtio:   Kroatia
Hallinto:  
 – Hallinnon tyyppi:  Kaupunki
 – Pormestari:  Damir Jelić
Pinta-ala:  
 – Kokonaispinta-ala:  402 km²
Väkiluku (2011):  55 705
 – Väestötiheys:  140 as./km²
Aikavyöhyke:  UTC+1
 – Kesäaika:  UTC+2
Postinumero:  47000
Suuntanumero(t):  047
 
 http://www.karlovac.hr/ 
Infobox OKVirheellinen NIMI-arvo: 
Karlovac on kaupunki ja kunta Karlovacin piirikunnassa Kroatiassa. Kunnassa on 55 705 asukasta, ja se on pinta-alaltaan 402 neliökilometriä. Kaupunki perustettiin vuonna 1579.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (kroatiaksi)
Karlovacin turistikeskus (Arkistoitu – Internet Archive) (kroatiaksi) (englanniksi) (saksaksi)
Kroatian kaupungit
Bakar
Beli Manastir
Belišće
Benkovac
Bjelovar
Biograd na Moru
Buje
Buzet
Čabar
Čakovec
Čazma
Cres
Crikvenica
Đakovo
Daruvar
Delnice
Donja Stubica
Donji Miholjac
Drniš
Dubrovnik
Duga Resa
Dugo Selo
Đurđevac
Garešnica
Glina
Gospić
Grubišno Polje
Hrvatska Kostajnica
Hvar
Ilok
Imotski
Ivanec
Ivanić-Grad
Jastrebarsko
Karlovac
Kastav
Kaštela
Klanjec
Knin
Komiža
Koprivnica
Korčula
Kraljevica
Krapina
Križevci
Krk
Kutina
Labin
Lepoglava
Lipik
Ludbreg
Makarska
Mali Lošinj
Metković
Mursko Središće
Našice
Nin
Nova Gradiška
Novalja
Novi Marof
Novi Vinodolski
Novigrad
Novska
Obrovac
Ogulin
Omiš
Opatija
Opuzen
Orahovica
Oroslavje
Osijek
Otočac
Ozalj
Pag
Pakrac
Pazin
Petrinja
Pleternica
Ploče
Poreč
Požega
Pregrada
Prelog
Pula
Rab
Rijeka
Rovinj
Samobor
Senj
Šibenik
Sinj
Sisak
Skradin
Slatina
Slavonski Brod
Slunj
Solin
Split
Stari Grad
Supetar
Sveti Ivan Zelina
Trilj
Trogir
Umag
Valpovo
Varaždin
Varaždinske Toplice
Velika Gorica
Vinkovci
Virovitica
Vis
Vodice
Vodnjan
Vrbovec
Vrbovsko
Vrgorac
Vrlika
Vukovar
Zabok
Zadar
Zagreb
Zaprešić
Zlatar
Županja
Ukon pakka – Kalevalainen tarot

| Ukon pakka – Kalevalainen tarot |
| --- | --- |

Alkuperäisteos
Kirjailija:  Susanna salo
Kieli:  suomi
Kustantaja:  Salakirjat
Julkaistu:  2017
Sivumäärä:  302
Suomennos
ISBN:  978-952-7204-15-3
Löydä lisää kirjojaKirjallisuuden teemasivulta
Ukon pakka – Kalevalainen tarot on suomalaisen kirjailijan ja taiteilijan Susanna Salon (s.1985) esikoisteos. Ukon pakka käsittää 78 tarotkorttia ja yli 300-sivuisen tulkinta oppaan jossa Salo yhdistää tarot-kortit suomalaiseen kansanperinteeseen, Kalevalaan ja mytologiaan. Salo on laatinut jokaiselle kortille tulkinnan sekä kuvittanut kortit neljää lukuun ottamatta. Kortit Liekkiö, Maailmanpuu, Hautausmaanväki ja Lohikäärme on kuvittanut Laura Kautovaara. Ukon pakan on julkaissut Salakirjat ja se on käännetty englanniksi. Englanninkielinen teos on nimeltään Mythologia Fennica Tarot ja se julkaistiin syksyllä 2018. Kirjan on kääntänyt englanniksi Eero Korpinen.
Kansantaruista tarot pakaksi

Susanna Salo on tehnyt itsenäistä tutkimustyötä yli seitsemän vuoden ajan Ukon pakkaa varten. Hän on perehtynyt laajasti Kalevalan tutkimukseen, Suomalaisen mytologian tutkimukseen, shamanismiin sekä vertailevaan uskontotieteeseen ja kansantaruihin. Ukon pakkaa varten hän on myös tehnyt laajan tutkimuksen Suomalaisen Kirjallisuuden Seuran (SKS) arkistossa, jonka pohjalta on syntynyt teoksen pieni arkana.lähde?
Teos on jaettu isoon ja pieneen arkanaan perinteisen tarotin tapaan. Ison arkanan aiheet ovat Kalevalan taruihin ja henkilöhahmoihin liittyviä sekä muinaista shamanistista maailmankuvaa esitteleviä. Pieni arkana on jaettu neljän elementin mukaan, jotka Salo on nimennyt suomalaisen kansanperinteen mukaisesti käyttäen termejä vedenväki, tulenväki, ilmanväki ja maanväki.
Ukon pakan pienessä arkanassa Salo esittelee 56 erilaista uskomusolentoa, myyttistä eläintä sekä vanhoja suomalaisia haltioita ja jumalia. Mukana on myös runsaasti alkuperäisiä tarinoita näihin olentoihin liittyen, jotka ovat peräisin Suomalaisen Kirjallisuuden Seuran (SKS) arkistolta.
Vuoden rajatietokirja 2018

Susanna Salon teos Ukon pakka voitti vuosittain järjestettävän Vuoden rajatietokirja -kilpailun yleisön äänestyksen. Ultra-lehden numerossa 2/2018 oli Jukka Niemisen kirjoittama Susanna Salon haastattelu. Muita haastatteluita on ollut Sielun Peili-lehdessä (2/2018), Ääretön-lehdessä (6/2018) sekä Minä Olen -lehdessä (6/2018).lähde?
Ukon pakan kortit

Iso arkana:
0. Maailman synty (narri)
1. Ilmarinen (taikuri)
2. Lemminkäisen äiti (ylipapitar)
3. Louhi (hallitsijatar)
4. Väinämöinen (hallitsija)
5. Shamaani (ylipappi)
6. Pohjolan häät (rakastavaiset)
7. Purren valitus (vaunut)
8. Lemminkäinen (voima)
9. Antero Vipunen (erakko)
10. Sampo (kohtalo)
11. Kilpakosinta (oikeudenmukaisuus)
12. Kilpalaulanta (hirtetty)
13. Tuonelan tyttö (kuolema)
14. Pohjolan neito (kohtuus)
15. Piru (paholainen)
16. Suuri tammi (torni)
17. Pohjantähti (tähti)
18. Pohjolan portit (kuu)
19. Päivänpäästö (aurinko)
20. Päivölän pidot (tuomio)
21. Maailmanpuu (maailmankaikkeus)
Pienen arkanan hovikortit:
Tulen väki (sauvat):
14. Panu (sauvojen kuningas)
13. Tuliemo (sauvojen kuningatar)
12.Hiiden hevonen ( sauvojen ritari)
11. Kokkolintu (sauvojen lähetti)
Veden väki (maljat):
14. Ahti (maljojen kuningas)
13. Vellamo (maljojen kuningatar)
12. Vetehinen (maljojen ritari)
11. Aino (maljojen prinsessa)
Ilman väki (miekat):
14. Ukko (miekkojen kuningas)
13. Ilman impi, Ilmatar (miekkojen kuningatar)
12. Hiiden hirvi (miekkojen ritari)
11. Korppi (miekkojen lähetti)
Maan väki (lantit):
14. Tapio (lanttien kuningas)
13. Mielikki (lanttien kuningatar)
12. Karhu (lanttien ritari)
11. Metsänneito (lanttien prinsessa)
Pieni arkana:
Tulen väki (sauvat):
1. Tulen synty (sauvojen ässä)
2. Raudan synty (sauvojen II)
3. Sokean opas (sauvojen III)
4. Väinämöisen kaskituli (sauvojen IV)
5. Lempo (sauvojen V)
6. Tulikettu (sauvojen VI)
7. Sudenmorsian (sauvojen VII)
8. Löylyn henki(sauvojen VIII)
9. Kultainen nainen (sauvojen IX)
10. Lohikäärme (sauvojen X)
Veden väki (maljat):
1. Ukon vakka (maljojen ässä)
2. Lähteenhaltia (maljojen II)
3. Kalanluinen kannel (maljojen III)
4. Iku-Turso (maljojen IV)
5. Virvatuli (maljojen V)
6. Hetteenhaltia (maljojen VI)
7. Näkki (maljojen VII)
8. Kurimus (maljojen VIII)
9. Koskenhaltia (maljojen IX)
10. Tuonelan hauki (maljojen X)
Ilman väki (miekat):
1. Mehiläinen (miekkojen ässä)
2. Lintukoto ( miekkojen II)
3. Liekkiö ( miekkojen III)
4. Hyytämöinen ( miekkojen IV)
5. Hautausmaanväki ( miekkojen V)
6. Etiäinen ( miekkojen VI)
7. Kakkiaiset ( miekkojen VII)
8. Noidankehä ( miekkojen VIII)
9. Valkoinen peura ( miekkojen IX)
10. Käärmeiden käräjät (miekkojen X)
Maan väki (lantit):
1. Pellonpekko (lanttien ässä)
2. Metsänpeitto (lanttien II)
3. Tonttu (lanttien III)
4. Aarnikratti (lanttien IV)
5. Para (lanttien V)
6. Elättikäärmeet (lanttien VI)
7. Vuorenpeikot (lanttien VII)
8. Maahinen (lanttien VIII)
9. Jatulintarha (lanttien IX)
10. Pirityinen (lanttien X)
Ukon pakan kortit > Aiheesta muualla

http://www.susannasalo.fi/ (Arkistoitu – Internet Archive)
http://sinikivi.com/sinikiven-paakirjoitukset/oudot-jutut/456-ukonpakka (Arkistoitu – Internet Archive)
https://areena.yle.fi/1-4237350
https://www.facebook.com/Ukon-pakka-Kalevalainen-tarot-Susanna-SaloSalakirjat-1939596712933942/
https://issuu.com/rajatieto/docs/aareton-kesa_2-2018/22
https://www.youtube.com/watch?v=o37Fxc4k0U8
https://www.mixcloud.com/MeteliaMaanAlta/meteli%C3%A4_maan_alta_talvi-ohjelma/
Apache Wave

| Apache Wave |
| --- | --- |

Luoja:  Google
Kehittäjä:  Apache Software Foundation, Google
Tiedot
Ohjelmistotyyppi:  Ryhmätyö
Ohjelmointikielet:  Java
Lisenssi:  Apache
Aiheesta muualla
incubator.apache.org/wave
Apache Wave on seuraaja Google Wavelle, joka oli Googlen Google I/O -konferenssissa 28. toukokuuta 2009 julkistama web-pohjainen integroitu ryhmätyösovellus, jota esim. Computerworld -lehti on kuvannut "uudentyyppiseksi megasovellukseksi". Hanke ja sovelluksen prototyyppi julkaistiin poikkeuksellisesti jo prototyyppivaiheessa kehittäjäyhteisölle, joka voi kehittää avoimeen lähdekoodiin pohjautuvaan sovellukseen uusia työkaluja ja lisäsovelluksia.
Julkistuksensa jälkeen Google Wave oli käytettävissä vain rajatulle yleisölle; käyttöön tarvittiin toisen käyttäjän lähettämä kutsu. 19. toukokuuta 2010 palvelu avattiin kaikille Googlen käyttäjille. 4. elokuuta 2010 Google kuitenkin ilmoitti, että Googlen oma Wave-palvelu tullaan lakkauttamaan, ja Waven avoimen lähdekoodin projekti siirtyi Apache Software Foundationille. ASF:n nykyinen kehitysversio on "Wave In A Box" (WIAB), Wave-palvelinohjelmisto joka voidaan asentaa omalle palvelimelle.
Toiminnallisuus

Google Waven toukokuussa 2009 esitelty prototyyppi yhdisti sähköpostin, pikaviestimen, wikin ja sosiaalisen median sovelluksia.
Google Waven kehittäjät kuvailevat itse tuotetta sähköpostin "seuraavaksi sukupolveksi". Kokonaisia viestiketjuja ei enää tallenneta ja kopioida useiden käyttäjien sähköpostilaatikoihin, vaan viestiketjut ja -objektit muodostavat "aaltoja" (engl. wave), eli kokonaisia viestiketjuja, jotka tallennetaan palvelimelle keskitetysti. Viestiketjuja tai niiden osia voidaan jakaa edelleen uusille käyttäjille ja niistä voidaan poistaa osia milloin tahansa ketjun olemassaolon aikana. Viestiketju eli "aalto" muodostaa Googlen mukaan samaan aikaan keskustelun ja dokumentin. Kuka tahansa viestiketjuun osallistuva käyttäjä voi kommentoida mitä tahansa viestin osaa, editoida sen sisältöä ja lisätä uusia käyttäjiä viestiketjuun. Siihen voidaan myös lisätä multimediaviestejä, eli blipejä, joihin voidaan niin ikään vastailla. Keskustelun osapuolia tiedotetaan vastauksista tai muutoksista viestiketjuihin, joissa he ovat aktiivisina. Muutoshistoria on helposti selailtavissa erilaisilla havainnollistamis- ja työvälineillä. Keskustelijat voivat editoida yhtä viestiketjua myös samanaikaisesti. Viestiketjut muodostavat siis yhtaikaa sähköpostin, keskustelufoorumin sekä pikaviestinpalvelun, yhdistäen sähköpostin ja pikaviestimien ominaisuudet. Mikäli keskustelun osapuolet eivät ole yhtaikaa läsnä tietoverkossa, sovelletaan sopivaa toiminnallisuutta sen mukaan automaattisesti.
Teknologia

Wave julkaistaan avoimena protokollana, jolloin kuka tahansa voi perustaa Wave-palvelimen, jonka kanssa muiden Wave-palvelinten käyttäjät voivat edelleen kommunikoida. Waveen on lisätty toimintoja Google Talk -palveluun käytetystä XMPP-pikaviestinprotokollasta. Wavella voi usean käyttäjä yhtaikaa jakaa puurakenteisia keskusteluja ja muokata sähköisiä dokumentteja. Suurin osa Wave-toteutuksesta julkaistaan avoimena koodina, jolloin eri kehittäjät voivat tehdä Waveen edelleen omia laajennoksia, sovelluksia ja yhdistellä sitä muihin Web-palveluihin.
Aiheesta muualla

Google Waven esittely Googlen sivustolla (englanniksi)
Eduskuntavaalit 2003

Suomen 34. eduskuntavaalit järjestettiin 16. maaliskuuta 2003. Suurimpia voittajia olivat sosiaalidemokraatit ja keskusta, joista keskusta nousi suurimman puolueen asemaan ja sen ansiosta hallituksen johtoon. Paavo Lipposen kahden laajapohjaisen ”sateenkaarihallituksen” jälkeen muodostettiin kapeapohjaisempi punamultahallitus, Anneli Jäätteenmäen hallitus, josta muun muassa kokoomus ja vasemmistoliitto jäivät pois. Vain 69 päivää toiminutta Jäätteenmäen hallitusta seurasi pääministerin vaihduttua Vanhasen I hallitus.
Vaaleja seurannut Jäätteenmäen hallitus ja sitä seurannut Vanhasen I hallitus olivat puoluekoostumukseltaan poikkeuksellisia, sillä ne olivat vuosina 1987–2019 ainoat hallitukset, jossa kokoomus ei ollut mukana.